
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2033096/3766/0022/24.7.1990 κοινής 
απόφασης των Υπουργών Εσωτερικών και Οικονομικών σχε¬ 
τικά με τον καθορισμό αποζημίωσης του προσωπικού του μηχα¬ 
νικού εξοπλισμού των Νομαρχιακών Ταμείων, κινούμενου για 

εκτέλεση υπηρεσίας. 1 

Καθορισμός εξόδων κηδείας των αποβιούντων αναπήρων Πολέμου 

και Αναπήρων Ειρηνικής Περιόδου Ν. 1370/1944 . 2 

Αποζημίωση βαθμολογητών . 3 

Παροχή της εγγύησης του Δημοσίου προς το Ταμείο Παρακαταθη¬ 
κών και Δανείων για τη χορήγηση δανείου ποσού δρχ. 
135.000.000 στο Αττικό ΚΤΕΛ Πατρών για την κάλυψη λει¬ 
τουργικών του αναγκών . 4 

Καθορισμός αριθμού προσωπικού με ανάθεση έργου στην Εθνική 

Πινακοθήκη και Μουσείο Αλεξάνδρου Σούτσου .. 5 

Κανονισμός λειτουργίας Φεστιβάλ Ελληνικού Κινηματογράφου . 6 
Κύρωση Συλλογικής Σύμβασης Εργασίας και αμοιβών πληρωμά¬ 
των Ακτοπλοϊκών Φορτηγών Πλοίων Μ/5, Π/Κ και Ι/Φ μέχρι 
500 κοχ. 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2049228/4353/0022 (1) 


Τροποποίηση της 2033096/3766/0022/24.7.1990 κοινής απόφα¬ 
σης των Υπουργών Εσωτερικών και Οικονομικών σχετικά με τον 
καθορισμό αποζημίωσης του προσωπικού του μηχανικού εξοπλι¬ 
σμού των Νομαρχιακών Ταμείων, κινουμένου για εκτέλεση υπηρε¬ 
σίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 23 του Ν. 1735/1987 
«Προσλήψεις στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

2. Την 3532/7072/15.1.1988 απόφασή μας για τον καθορισμό 
αποζημίωσης του προσωπικού του μηχανικού εξοπλισμού των νομαρ¬ 
χιακών ταμείων που κινείται για εκτέλεση υπηρεσίας (ΦΕΚ 51/ 
2.2.1998, τ.Β'), όπως τροποποιήθηκε με την αριθμ. 95580/8906/ 
22.11.1988 όμοια. 

3. Την αριθμ. 2012805/1050/0022/12.3.1991 κοινή απόφαση 
των Υφυπουργών Οικονομικών και Μεταφορών και Επικοινωνιών με 
την οποία καθορίστηκε η χιλιομετρική αποζημίωση των μετακινουμέ- 
νων για υπηρεσία υπαλλήλων με ιδιόκτητα μεταφορικά μέσα. 

4. Την 28470/27.4.1990 κοινή απόφαση του Πρωθυπουργού και 
του Υπουργού Εσωτερικών για την ανάθεση αρμοδιοτήτων στον Υφυ¬ 
πουργό Εσωτερικών Νικόλαο Κλείτο (ΦΕΚ 291/27.4.1990, τ.Β'). 

5. την Υ. 1140/1990 κοινή απόφαση του Πρωθυπουργού 


και του Υπουργού Οικονομικών για την ανάθεση αρμοδιοτήτων 
στον Υφυπουργό Οικονομικών Παναγιώτη Δελημήτσο, αποφασί¬ 
ζουμε: 

Τροποποιούμε την 2033096/3766/0022/24.7.1990 κοινή από¬ 
φαση των Υπουργών Εσωτερικών και Οικονομικών ως προς την παρά¬ 
γραφο 1 περίπτωση α και β αυτής και ειδικότερα: 

Όπου στις ανωτέρω περιπτώσεις αναφέρεται το ποσό των 11 δρχ. 
στο εξής αναγράφεται το ποσό των 17 δρχ. ανά χιλιόμετρο. 

Η ισχύς της παρούσας αρχίζει από την ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. ■> 

Αθήνα, 31 Αυγούστου 1991 

οι ΥΦΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΝΙΚ. ΚΛΕΙΤΟΣ ΠΑΝ. ΔΕΛΗΜΗΤΣΟΣ 

-♦- 

Αριθ. 2051 648/4618/0022 (2) 

Καθορισμός εξόδων κηδείας των αποβιούντων αναπήρων Πολέμου και 

Αναπήρων Ειρηνικής Περιόδου Ν. 1370/1944. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 68 του Α.Ν. 1324/49 όπως αντικατα- 
στάθηκε με το άρθρο 20 του Ν. 1043/80 «περί τροποποιήσεως, συ- 
μπληρώσεως και αντικαταστάσεως διατάξεων τινών της περί αναπή¬ 
ρων και θυμάτων Πολέμου ισχυούσης νομοθεσίας». 

β) Την από 29.1.91 εισήγηση της ΔΕΠΑΘΑ 

γ) Την αριθ. Τ.1140/1051173/1390/0001/10.7.90 απόφαση 
του Πρωθυπουργού και Υπουργού Οικονομικών. 

2. Καθορίζουμε τα καταβαλλόμενα από το Δημόσιο, έξοδα κηδείας 
σε όσους καταβάλλουν αυτά, για αποβιώσαντα από 1.7.91 Ανάπηρο 
Πολέμου ή Ανάπηρο ειρηνικής περιόδου Ν. 1370/44, σε εκατό χιλιά¬ 
δες (100.000) δραχμές. 

3. Τα παραπάνω έξοδα θα καταβάλλονται σύμφωνα με τις προϋπο¬ 
θέσεις του άρθρου 68 ΑΝ 1324/49 όπως αυτό αντικαταστάθηκε με το 
άρθρο 20 Ν. 1043/80, στους καταβάλλοντες αυτά για την κηδεία του 
Αναπήρου, εφόσον υποβάλλουν στη ΜΕΑΠ (Μονάδα Εξυπηρετήσεως 
Αναπήρων Πολέμου) τα πιο κάτω δικαιολογητικά: 

α. Αίτηση του δικαιούχου 

β. Ληξιαρχική Πράξη θανάτου 

γ. Βεβαίωση για την ιδιότητα του αποβιώσαντος (αναπήρου Πολέ¬ 
μου ή ειρηνικής περιόδου Ν. 1370/44), η οποία εκδίδεται από το Γρα¬ 
φείο Αναπήρων και Θυμάτων Πολέμου της ΔΕΠΑΘΑ, ύστερα από την 
κατάθεση του Δελτίου αναπηρικής ταυτότητας του αποβιώσαντος. 

δ. Υπεύθυνη δήλωση του άρθρου 8 του Ν. 1599/86 του δικαιούχου 
με την οποία να δηλώνει τα παρακάτω: 

1. Τη σχέση του δικαιούχου με τον αποβιώσαντα. 

2. Αν ο αποθανών ήταν ασφαλισμένος σε άλλο ασφαλιστικό Ταμείο ή 

Φορέα από τον οποίο καταβάλλονται έξοδα κηδείας. Αν κατεβλήθηκαν, 
βεβαίωση του καταβληθέντος ποσού. 

3. 'Οτι ο δικαιούχος δεν έλαβε έξοδα κηδείας για την ίδια αιτία από 
άλλη υπηρεσία του Δημοσίου 

ε. Εξοφλημένο τιμολόγιο του εργολάβου κηδειών ή επίσημες εξοφλη- 
τικές αποδείξεις προσφερθεισών υπηρεσιών στις οποίες θα σημειώνεται 
το όνομα του αποβιώσαντος και το όνομα του δικαιούχου. Στην εξαιρε¬ 
τική περίπτωση που η λήψη εξοφλητικής αποδείξεως δεν καθίσταται δυ¬ 
νατή λόγω μη υπάρξεως Γραφείου Τελετών κ.λπ., τότε αρκεί η ιδιό¬ 
χειρη απόδειξη του δικαιούχου δεόντως χαρτοσημασμένη συνοδευομένη 
από υπεύθυνη δήλωση τούτου και βεβαίωση της Οικονομικής Εφορίας 
ή του Προέδρου της Κοινότητας, ότι δεν υποχρεούται στην έκδοση τιμο¬ 
λογίου. 

στ. Εξοφλητική απόδειξη του δικαιούχου. 

4. Σε περίτπωαη που τα έξοδα κηδείας έχουν εισπραχθεί και από 
άλλη πηγή θα καταβάλλεται στους δικαιούχους ή τυχόν διαφορά από το 
δημόσιο, με την προσκόμιση σχετικής βεβαίωσης του Ταμείου που τα 
κατέβαλε. 

5. Κάθε προηγούμενη απόφαση σχετική με τα καταβαλλόμενα έξοδα 
κηδείας στα πρόσωπα των πιο πάνω κατηγοριών, καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Αυγούστου 1991 
ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝΝΗΣ ΒΑΡΒΙΤΣΙΩΤΗΣ ΠΑΝ. ΔΕΛΗΜΗΤΣΟΣ 

-♦- 

Αριθ. 2051441/4616/0022 (3) 

Αποζημίωση βαθμολογητών 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη: 

α. Τις διατάξεις του άρθρου 4 της Τ.Α. 118913/4890/24.8.78 
(ΦΕΚ 749/78 τ.Β') «περί ρυθμίσεως μισθολογικών θεμάτων» και β) 
του άρθρου 5 του Π.Δ. 121/1988 «περί μετατροπής Εκπαιδευτηρίων 
Βασικής Εκπαίδευσης Σχολής Τουριστικών Επαγγελμάτων σε Τεχνι¬ 
κές Επαγγελματικές Σχολές Τουριστικών Επαγγελμάτων Δευτεροβάθ¬ 
μιας Εκπαίδευσης» {ΦΕΚ 59/τ.Α'/28.3.1988). 

β. Του Ν. 1256/82 για την πολυθεσία και πολυαπασχόληση σε συν¬ 
δυασμό με τις διατάξεις του άρθρου 5 του Ν. 1351/83 «για την εισα¬ 
γωγή σπουδαστών στην τριτοβάθμια εκπαίδευση και άλλες διατάξεις». 

γ. Του Ν. 1835/1989 «Σύσταση Υπουργείου Τουρισμού και ρύθ¬ 
μιση θεμάτων Δημόσιας Διοίκησης (ΦΕΚ 76/τ.Β'/14.3.1989). 

δ. Το απόσπασμα πρακτικών της 31.5.91 συνεδρίασης του Δ.Σ. της 
Σ.Τ.Ε. 

ε. Το έγγραφο Φ. 211/22/5670/24.6.91 της Σχολής Τουριστι¬ 
κών Επαγγελμάτων. 

στ. Την αριθμ. Υ. 1140/1990 κοινή απόφαση του Πρωθυπουργού 
και του Υπουργού Οικονομικών (Ανάθεση αρμοδιοτήτων στον 
Υφυπουργό Οικονομικών), αποφασίζουμε: 

Καθορίζουμε την αποζημίωση των βαθμολογητών των γραπτών και 
προφορικών εξετάσεων, των Προέδρων και μελών των επιτροπών και 
του λοιπού προσωπικού που θα υποβοηθήσει το έργο των εξετάσεων, 
για την αξιολόγηση των υποψηφίων ως προς την ικανότητά τους να ομι¬ 
λούν να γράφουν και να διαβάζουν τις ζητούμενες ξένες γλώσσες, ως 
οικολούθως: 

α) Την αποζημίωση των βαθμολογητών των γραπτών των υποψη¬ 
φίων για την εισαγωγή τους στα Εκπαιδευτήρια της Σχολής δραχμές 
106 ανά γραπτό. 

β) Την αποζημίωση των Εξεταστών - Καθηγητών των προφορικών 
Εξετάσεων, δραχμές 5.500 για κάθε ημέρα απασχόλησης. 

γ) Την αποζημίωση των Προέδρων ή Μελών των Επιτροπών των 
Εξετάσεων, που θα ορισθούν με απόφαση του Δ.Σ. δραχμές 2.100 για 
κάθε ημέρα απασχόλησης και για δώδεκα (12) ημέρες κατ’ ανώτατο 
όριο. 

δ) Την αποζημίωση των Γραμματέων - Ταξινομητών, δραχμές 

2.100 για κάθε ημέρα απασχόλησης και για 10 ημέρες κατ’ ανώτατο 
όριο για την Κεντρική Υπηρεσία και για τέσσερις (4) ημέρες κατ’ ανώ¬ 
τατο όριο για την Επαρχία (Εκπ/ρια Σ.Τ.Ε.) 


ε) Την αποζημίωση των Επιτηρητών των Εξετάσεων, δραχμές 

2.100 για κάθε ημέρα απασχόλησης. 

στ) Την αποζημίωση του Διδακτικού - Διοικητικού και Βοηθητικού 
Προσωπικού, για την υποβοήθηση του έργου των Εξετάσεων δραχμές 

2.100 για κάθε ημέρα απασχόλησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Αυγούστου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ' ΤΟΥΡΙΣΜΟΥ 

ΠΑΝ. ΔΕΛΗΜΗΤΣΟΣ I. ΚΕΦΑΛΛΟΓΙΑΝΝΗΣ 

-♦- 

Αριθ. 2048177/11052/0025 (4) 

Παροχή της εγγύησης του Δημοσίου προς το Ταμείο Παρακαταθηκών 
και Δανείων για τη χορήγηση δανείου ποσού δρχ. 135.000.000 στο 
Αττικό ΚΤΕΛ Πατρών για την κάλυψη λειτουργικών του αναγκών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις πράξεις του Διοικητή της Τ.Ε. αριθμ. 1608/5.9.89 και 
1668/31.1.90 σχετικά με την δανειοδότηση των Αστικών και Υπερα¬ 
στικών ΚΤΕΛ της χώρας. 

3. Την απόφαση του ΔΣ του Ταμείου Παρακαταθηκών και Δανείων 
της αριθμ. 2272/27.6.91 συνεδρίασής του με την οποία εγκρίνεται η 
δανειοδότησή του Αστικού ΚΤΕΛ Πατρών με το ανωτέρω ποσό και κα¬ 
θορίζονται οι όροι και οι προϋποθέσεις της δανειοδότησης αυτής. 

4. Το αριθμ. 60932/12.7.91 έγγραφο του Ταμείου Παρακαταθη¬ 
κών και Δανείων με το οποίο ζητείται η εγγύηση του Ελληνικού Δημο¬ 
σίου. 

5. Το αριθμ. 256/22.7.91 έγγραφο του Αστικού ΚΤΕΛ Πάτρας με 
το οποίο ζητεί την εγγύηση του Ελληνικού Δημοσίου, για την ανωτέρω 
δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στο Ταμείο Παρα¬ 
καταθηκών και Δανείων για τη χορήγηση δανείου προς το Αστικό 
ΚΤΕΛ Πάτρας ποσού δρχ. εκατόν τριάντα πέντε εκατομμυρίων 
(135.000.000) για την κάλυψη λειτουργικών αναγκών. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις 1608/5.9.89 και 1668/31.1.90 
Πράξεις του Διοικητή της Τράπεζας της Ελλάδος και στην απόφαση του 
ΔΣ της αριθμ. 2272/27.6.91 συνεδρίασης του Ταμείου Παρακαταθη¬ 
κών και Δανείων. 

Με την απόφαση αυτή αναλαμβάνουμε την υποχρέωση σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής, ενδιά¬ 
μεσων τόκων ή τόκων υπερημερίας του δανείου αυτού, να καταβάλ¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λο¬ 
γαριασμό Νο 555 σύμφωνα με τη διάταξη του Π.Δ/τός αριθμ. 16/ 
1989 (ΦΕΚ 6/1989 τ.Α’) και τις οδηγίες της εγκυκλίου μας αριθμ. 
98348/2945/8.8.79. 

Το Ταμείο Παρακαταθηκών και Δανείων παρακαλείται να μας στεί¬ 
λει αντίγραφο της σύμβασσης που θα υπογράψει με το Αστικό ΚΤΕΛ 
Πατρών, πίνακα τοκοχρεωλυτικής εξόφλησης του εν λόγω δανείου και 
να μας ενημερώνει για την πορεία εξυπηρέτησής του δανείου. 

Το Αστικό ΚΤΕΛ Πατρών παρακαλείται να φροντίσει για την εμπρό¬ 
θεσμη εξόφληση του εν λόγω δανείου. 

Καθορίζουμε προμήθεια υπέρ του Δημοσίου 1% για την παρεχόμενη 
εγγύησή του, την οποία θα εισπράττει το Ταμείο Παρακαταθηκών και 
Δανείων και θα την αποδίδει στο Δημόσιο σύμφωνα με τα έγγραφά μας 
98346/2944/8.7.79, 98348/2945/8.8.79 και 121545/1786/ 
6.11.79. 

Η απόφαση αυτή να δημοσιεϋθεί στην Εφημερίδα της Κυβερνή- 
σεως. 

Αθήνα, 29 Ιουλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙ Ο ΚΡ ΑΣΣ ΑΣ 

-φ- 

Αριθ. ΥΠΠΟ/ΑΙΟΙ/Β/34814 (5) 

Καθορισμός αριθμού προσωπικού με ανάθεση έργου στην Εθνική Πινα¬ 
κοθήκη και Μουσείο Αλεξάνδρου Σούτσου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήσεις στο 
Δημόσιο Τομέα κ.λπ.». 

2. Το αριθμ. 440/18.3.91 και 985/24.6.91 έγγραφα της Εθνικής 
Πινακοθήκης και Μουσείου Αλεξάνδρου Σούτσου. 

3. Την αριθμ. Τ. 1021/20.4.90 απόφαση του Πρωθυπουργού «Κα¬ 
θορισμός αρμοδιοτήτων της Αναπληρωτού Υπουργού Πολιτισμού Άν¬ 
νας Ψαρούδα - Μπενάκη» (ΦΕΚ 286/Β/90). 

4. Την αριθμ. 49610/26.11.90 Κοινή Υπουργική Απόφαση «Εξαί¬ 
ρεση από τον περιορισμό των τριών υπογραφών». 

5. Την αριθμ. 11/6.6.91 Απόφαση του Πρωθυπουργού «Έγκριση 
ανάθεσης έργου σε δέκα πέντε (15) άτομα από την Εθνική Πινακοθήκη 
και Μουσείο Αλεξάνδρου Σούτσου, αποφασίζουμε: 

Καθορίζουμε τον αριθμό των προσώπων, στα οποία μπορεί να ανατε¬ 
θεί έργο με μίσθωση, από την Εθνική Πινακοθήκη και Μουσείο Αλεξάν¬ 
δρου Σούτσου, σύμφωνα με τις διατάξεις του άρθρου 681 κ.επ. του 
Αστικού Κώδικα, για χρονικό διάστημα μέχρι έξι (6) μηνών ως εξής: 

1. Ιστορικοί Τέχνης 

Αριθμός: Τρεις (3) ως εξής: 

Έργο: α) Ένας (1) Ιστορικός Τέχνης για το έργο της μελέτης, κατα¬ 
γραφής και παρουσίασης εκθέσεων έργων τέχνης, σχετικών με τη γαλ¬ 
λική ζωγραφική του 17ου και 18ου αιώνα. 

Προσόντα: Μεταπτυχιακές σπουδές στη γαλλική ζωγραφική σε 
σχολή Ιστορίας της Τέχνης Γαλλικού Πανεπιστημίου. 

Έργο: β) Ένας (1) ιστορικός Τέχνης για το έργο της ταξινόμησης 
του αρχειακού υλικού σχετικά με την Ελληνική γλυπτική του 19ου αι¬ 
ώνα. 

Προσόντα: Μεταπτυχιακές σπουδές στη γλυπτική. 

Έργο: γ) Ένας (1) Ιστορικός Τέχνης για το έργο της έρευνας των 
φάσεων της μοντέρνας τέχνης κατά την εξέλιξη της Νεοελληνικής ζω¬ 
γραφικής. 

Προσόντα: Πτυχίο Ιστορίας Τέχνης Ελληνικού ή Ξένου Πανεπιστη¬ 
μίου. 

Αμοιβή: 750.000 X 3 = 2.250.000 δρχ. 

2) Συντηρητές Χάρτου και Ξύλου 

Αριθμός: Πέντε (5) ' 

Έργο: α) Συντηρητές Χάρτου: 

Συντήρηση των χάρτινων έργων τέχνης, των λευκωμάτων και των 
σπανίων βιβλίων του Μουσείου. 

β) Συντηρητές Ξύλου: 

Καθαρισμός του ξύλου των έργων τέχνης της Ε.Π.Μ.Α.Σ. (πινάκων 
ζωγραφικής και γλυπτών) καθώς και απεντόμωσή τους (καταστροφή 
μυκήτων). 

Προσόντα: Για τους συντηρητές χάρτου απαιτούνται μεταπτυχιακές 
σπουδές στη συντήρηση χαρτιού και πρακτική σε Μουσεία Τέχνης και 
ανώτατα εκπαιδευτικά ιδρύματα. 

Για τους συντηρητές ξύλου απαιτείται βεβαίωση Μουσείου ή Πινακο- 
θήκης ή ιδρύματος του εσωτερικού ή εξωτερικού, με την οποία θα φαίνε¬ 
ται η εξειδίκευση αυτή. 

Αμοιβή: 650.000 X 5 = 3.250.000 δρχ. 

3) Κατασκευαστής κορνιζών 

Αριθμός: Ένας (1) 

Έργο: Συντήρηση ή κατασκευή κορνιζών των έργων τέχνης της 
Εθνικής Πινακοθήκης. 

Προσόντα: Εμπειρία στην παραπάνω εργασία, που θα αποδεικνύεται 
με πιστοποιητικό Μουσείων, Πινακοθηκών, ιδρυμάτων ή ελευθέρων ερ¬ 
γαστηρίων κατασκευής κορνιζών. 


Αμοιβή: 650.000 δρχ. 

4) Φωτογράφος 

Αριθμός: Ένας (1) 

Έργο: Καλλιτεχνική φωτογράφιση των έργων τέχνης της Εθνικής 
Πινακοθήκης στην αναπαραγωγή τους σε σλάϊτς και επεξεργασία τους 
για την τοποθέτησή τους στα αρχεία καθώς και για τις εκτυπώσεις κα¬ 
ταλόγων, καρτών και αφισσών. 

Ειδικότερα θα ασχοληθεί με την αναπαραγωγή έργων τέχνης τα 
οποία η Πινακοθήκη είναι υποχρεωμένη να στέλνει στα σχολεία της Δη¬ 
μόσιας και Ιδιωτικής Εκπαίδευσης για τα μαθήματα της αισθητικής και 
καλλιτεχνικής αγωγής των μαθητών. 

Προσόντα: Πενταετής εργασία σε εργαστήριο φωτογραφίας και ειδί¬ 
κευση στην καλλιτεχνική φωτογράφιση και αναπαραγωγή έργων ζω¬ 
γραφικής. 

Αμοιβή: 650.000 δρχ. 

Τόπος εκτέλεσης όλων των ανωτέρω έργων θα είναι η Εθνική Πινα¬ 
κοθήκη και Μουσείο Αλεξάνδρου Σούτσου και θα παρακολουθούνται 
από τους υπεύθυνους Προϊσταμένους. 

Η απασχόληση του προσωπικού αυτού δεν θα συνδέεται με το ωράριο 
εργασίας της Υπηρεσίας και αφορά εργασίες που δεν ανάγονται στον κύ¬ 
κλο καθηκόντων των υπαλλήλων αυτής. 

Η απόφαση αυτή να δημοσιεϋθεί στην Εφημερίδα της Κυβερνήσεως. 

Αθήνα, 31 Ιουλίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΠΟΛΙΤΙΣΜΟΥ 

ΜΙΛΤΙΑΔΗΣ ΕΒΕΡΤ ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. ΥΠΠΟ/ΓΝΟΣ/35235 (6) 

Κανονισμός λειτουργίας Φεστιβάλ Ελληνικού Κινηματογράφου. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 31 του Ν. 1597/86 (ΦΕΚ Α’ 68) «Προ¬ 
στασία και ανάπτυξη της κινηματογραφικής τέχνης, ενίσχυση της Ελ¬ 
ληνικής Κινηματογραφίας και άλλες διατάξεις», αποφασίζουμε: 

Άρθρο 1 

1. Για την προαγωγή της κινηματογραφίας στην Ελλάδα και για την 
διάδοση των Ελληνικών ταινιών στο εσωτερικό.όσο και στο εξωτερικό, 
οργανώνεται το μήνα Οκτώβριο κάθε έτους στη Θεσσαλονίκη επίδειξη 
των καλυτέρων Ελληνικών ταινιών μεγάλου και μικρού μήκους με την 
επωνυμία «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ». 

2. Η Γραμματεία του «Φεστιβάλ Ελληνικού Κινηματογράφου» σε συ¬ 

νεργασία με την Οργανωτική Επιτροπή αναλαμβάνει την οργάνωση της 
επίδειξης, που διέπεται από τις διατάξεις του Ν. 1597/86 άρθρο 31 
και της παρούσας απόφασης. ' , 

Άρθρο 2 

1. Το Φεστιβάλ Ελληνικού Κινηματογράφου γίνεται στην Θεσσαλο¬ 
νίκη και διαρκεί μία εβδομάδα. Η Γ ραμματεία του φεστιβάλ με την σύμ¬ 
φωνη γνώμη της Οργανωτικής Επιτροπής, αποφασίζει για την παρά¬ 
ταση της παραπάνω διάρκειας του φεστιβάλ, εφόσον η συμμετοχή ται¬ 
νιών είναι μεγάλη ή οι παράλληλες εκδηλώσεις πολλές και ο χρόνος 
μιας εβδομάδος δεν είναι αρκετός. 

2. Η Γραμματεία του Φεστιβάλ καθορίζει το Κινηματοθέατρο όπου 
θα προβληθούν όλες οι προκριθείσες ταινίες. 

3. Ειδικά για το 1991 το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ, θα γίνει από την 7.10.91 μέχρι και την 13.10.91. 

Άρθρο 3 

Οι ταινίες για να μετέχουν στο φεστιβάλ Ελληνικού Κινηματογράφου 
πρέπει να έχουν τις εξής προϋποθέσεις: 

α) Να έχουν ολοκληρωθεί εντός του τελευταίου 12μήνου μέχρι την 
έναρξη του ΦΕΣΤΙΒΑΛ και να μην έχουν παρουσιασθεί δημόσια με 
οποιοδήποτε τρόπο στην Ελλάδα. 

β) Να έχουν πλάτος 35 χιλ. ή 16 χιλ. 

γ) Να έχουν χαρακτηρισθεί ως Ελληνικές σύμφωνα με το άρθρο 29 
παρ. 1, 2 και 3 του Ν. 1876/90 (ΦΕΚ 27/τεύχος πρώτο) όπως αυτό 
τροποποίησε το άρθρο 5 του Ν. 1597/86. 

δ) Η διάρκεια των ταινιών μεγάλου μήκους πρέπει να υπερβαίνει τα 
60’ (λεπτά). 

Άρθρο 4 

1. Για την συμμετοχή ταινίας στο «ΦΕΣΤΙΒΑΛ ΕΛΛΗΝΙΚΟΥ ΚΙ¬ 
ΝΗΜΑΤΟΓΡΑΦΟΥ» απαιτούνται έγγραφες δηλώσεις, αιτήσεις συμμε¬ 
τοχής του παραγωγού και του σκηνοθέτη, συνοδευόμενες από αναλυ¬ 
τική κατάσταση όλων των συντελεστών της ταινίας (σεναριογράφου, 
ηθοποιών, μοντέρ, σκηνογράφου, ενδυματολόγου, μακιγιέρ κ.λπ.) κα¬ 
θώς επίσης και τεχνικής περιγραφής της ταινίας. 

Στην αίτηση - δήλωση ο σκηνοθέτης θα πρέπει να αναφέρει αν η ται¬ 
νία που υποβάλλει είναι το πρώτο του έργο. 

2. Η αίτηση - δήλωση συμμετοχής υποβάλλεται στην Γραμματεία 
του Φεστιβάλ Ελληνικού Κινηματογράφου έως την 1η Σεπτεμβρίου 
1991. 

3. Οι ταινίες παραδίδονται στο γραφείο του «φεστιβάλ» στην Αθήνα 
το αργότερο μέχρι την 10η του ίδιου μηνός, συνοδευόμενες από το απα¬ 
ραίτητο διαφημιστικό και πληροφοριακό υλικό, καθώς και από λίστα 
διαλόγων στην Ελληνική και αν υπάρχει στην Αγγλική και Γαλλική 
γλώσσα. 

Άρθρο 5 

1. Κατά την διάρκεια του «φεστιβάλ Ελληνικού Κινηματογράφου» 
δεν επιτρέπεται η προβολή της διαγωνιζόμενης ταινίας σε οποιοδήποτε 
άλλο Κινηματοθέατρο της χώρας εκτός του χώρου του φεστιβάλ. 

2. Για την οργάνωση και λειτουργία του «ΦΕΣΤΙΒΑΛ ΕΛΛΗΝΙ¬ 
ΚΟΥ ΚΙΝΗΜΑΤΟΓΡΑΦΟΥ» συγκροτούνται με αποφάσεις του Υπουρ¬ 
γείου Πολιτισμού και οι εξής επιτροπές: 

α) Οργανωτική Επιτροπή (άρθρο 32 Ν. 1597/86). 

β) Προκριματική Επιτροπή (άρθρο 33 Ν. 1597/86). 

γ) Κριτική Επιτροπή (άρθρο 33 Ν. 1597/86). 

δ) Πρόεδρος και Αναπληρωτής Προέδρου της Προκριματικής και 
Κριτικής Επιτροπής εκλέγεται από τα μέλη της αντίστοιχης Επιτροπής 
στην πρώτη τους συνεδρίαση. Ειδικότερα η εκλογή Προέδρου της Κριτι- 
κής Επιτροπής πραγματοποιείται είτε παραμονή έναρξης του «ΦΕΣΤΙ¬ 
ΒΑΛ» ή το αργότερο το πρωΐ της έναρξης. Η ευθύνη της πρώτης σύ¬ 
γκλισης ανήκει στον Γραμματέα. 

ε) Χρέη Γραμματέα της Οργανωτικής Επιτροπής ανατίθενται στον 
Γραμματέα του «φεστιβάλ». 

στ) Χρέη Γραμματέα της Προκριματικής και κριτικής Επιτροπής 
ασκεί μόνιμος υπάλληλος του Τμήματος Κιν/φου του Υπουργείου Πολι¬ 
τισμού. 

■ ζ) Η Γραμματεία του Φεστιβάλ (Δ/ντής, Γραμματέας, Υπευθ. Δημ. 
Σχέσεων) έπειτα από γνώμη της Οργανωτικής Επιτροπής, αποφασίζει 
για κάθε θέμα, που αναφέρεται στην Οργάνωση και στην διεξαγωγή 
τόσο του διαγωνιστικού τμήματος όσο και των παράλληλων εκδηλώ- 
σεων του φεστιβάλ Ελληνικού Κινηματογράφου καθώς και για την πρό¬ 
σκληση ξένων παραγωγών, κριτικών και διανομέων, με σκοπό τη διά¬ 
δοση και προβολή του Ελληνικού Κινηματογράφου στο εξωτερικό. 

η) Η Προκριματική Επιτροπή κάνει επιλογή των ταινιών που θα πά¬ 
ρουν μέρος στον συναγωνισμό για την κατάκτηση των βραβείων και 
διακρίσεων που προβλέπονται από την απόφαση αυτή. Η επιλογή γίνε¬ 
ται στην Αθήνα, η δε σειρά προβολής των ταινιών στο ΦΕΣΤΙΒΑΛ, που 
επελέγησαν από την Προκριματική Επιτροπή, καθορίζεται με κλήρωση 
από την ίδια Επιτροπή την ημέρα ανακοίνωσης των αποτελεσμάτων 
της. 

Μετά την επιλογή των ταινιών από την Προκριματική Επιτροπή δεν 
είναι δυνατόν να ανακληθεί η αίτηση συμμετοχής ουδεμιάς ταινίας. 

θ) Η Κριτική Επιτροπή απονέμει τα βραβεία και τις διακρίσεις που 
προβλέπονται στο άρθρο 7 της απόφασης. 

Άρθρο 6 

1. Οι Επιτροπές που προβλέπονται από το άρθοο 5 της Απόφασης 
αυτής συνεδριάζουν μετά από γραπτή ή προφορική πρόσκληση του Προ¬ 
έδρου ή του νόμιμου αναπληρωτή του. 

Οι Επιτροπές συνεδριάζουν νόμιμα, όταν τα παρόντα μέλη είναι πε¬ 
ρισσότερα από τα απόντα. 

2. Κατά τις συνεδριάζεις των επιτροπών τηρούνται πρακτικά όπου 
και αναγράφονται τα ονόματα των μελών, που συμμετέχουν και γίνεται 
ειδική μνεία για τα μέλη που δεν παρέστησαν, καθώς και για τους λό¬ 
γους απουσίας τους. Επικυρωμένα αντίγραφα των Πρακτικών στέλνο¬ 
νται στο τμήμα Κινηματογράφου του Υπουργείου Πολιτισμού. 

Τα πρωτότυπα παραμένουν στα Αρχεία της Γραμματείας του ΦΕ¬ 


ΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ. Οι αποφάσεις των 
Επιτροπών πρέπει να είναι αιτιολογημένες. 

3. Δεν επιτρέπεται στα μέλη των Επιτροπών του άρθρου 5 να ανακοι¬ 
νώσουν στον τύπο, στους σταθμούς ραδιοφωνίας και τηλεόρασης, σε εν¬ 
διαφερόμενο πρόσωπα, και γενικότερα σε οποιονδήποτε τρίτο τις συζη¬ 
τήσεις και τις αποφάσεις των Επιτροπών, καθώς επίσης και να διατυ¬ 
πώνουν κρίσεις για τις ταινίες που δήλωσαν συμμετοχή στο ΦΕΣΤΙ¬ 
ΒΑΛ, πριν από την επίσημη αναγγελία της τελικής απόφασης της Κρι¬ 
τικής Επιτροπής. 

Δεν μπορεί κανείς να μετέχει ως μέλος σε περισσότερες από μία Επι¬ 
τροπές του άρθρου 5. 

Απαγορεύεται η συμμετοχή στην Προκριματική και στην Κριτική 
Επιτροπή προσώπων, που με οποιονδήποτε τρόπο, έχει σχέση με την 
παραγωγή ή τήν εμπορική εκμετάλλευση των τανιών που κρίνονται. 

Η Δ/νση του Φεστιβάλ οφείλει να κάνει γνωστό στα υποψήφια μέλη 
των Επιτροπών αυτών τη δέσμευση της σχετικής διάταξης, προκειμέ- 
νου να μην είναι επισφαλείς οι συγκροτήσεις των επιτροπών. 

5. Οι αποφάσεις όλων των Επιτρπών του ΦΕΣΤΙΒΑΛ λαμβάνονται 
με απόλυτη πλειοψηφία των παρόντων, μετά από φανερή ψηφοφορία. 
Αν δεν υπάρξει τέτοια πλειοψηφία, η ψηφοφορία επαναλαμβάνεται. Αν 
και στη δεύτερη αυτή ψηφοφορία δεν υπάρξει απόλυτη πλειοψηφία, γίνε¬ 
ται και τρίτη, κατά την οποία οι αποφάσεις λαμβάνονται με σχετική 
πλειοψηφία, ενώ σε περίπτωση ισοψηφίας οι ψηφοφορίες συνεχίζονται με 
αποκλεισμό κάθε φορά των προτάσεων που μειοψήφισαν και που θεω¬ 
ρούνται οριστικά απορριφθείσες μέχρις ότου επιτευχθεί σχετική πλειο¬ 
ψηφία ή συμπληρωθούν πέντε (5) συνολικά άκαρπες ψηφοφορίες. Στην 
τελευταία αυτή περίπτωση των πέντε (5) άκαρπων ψηφοφοριών, αν οι 
ψηφοφορίες έγιναν για την απονομή συγκεκριμένου βραβείου, το βρα¬ 
βείο αυτό δεν απονέμεται με την επιφύλαξη της διατάξεως της επόμενης 
παρ. 6. Αν όμως οι ψηφοφορίες έγιναν για την λήψη Αποφάσεως πάνω 
σ’ οποιοδήποτε άλλο θέμα, ενεργείται κλήρωση ανάμεσα στις προτάσεις 
που ισοψήφισαν στην πέμπτη ψηφοφορία. 

6. Ειδικά στην περίπτωση που τα πρόσωπα ή οι ταινίες που ισοψήφι- 
σαν στην πέμπτη ψηφοφορία για απονομή βραβείου είναι μόνο δύο, και 
συγκέντρωσαν συνολικά οκτώ τουλάχιστον ψήφους, το βραβείο απονέ- 
μεται και στις δύο. 

7. Η θητεία των μελών της Προκριματικής Επιτροπής μπορεί να πα- 
ραταθεί για ένα (1) μήνα από την λήξη του φεστιβάλ, ενώ της Κριτικής 
Επιτροπής για έξι 35)) μήνες. 

Άρθρο 7 

1. Τα βραβεία που απονέμει η Κριτική Επιτροπή είναι ηθικά και είναι 
τα εξής: 

α) Βραβείο καλύτερης ταινίας μεγάλου μήκους, που απονέμεται στον 
παραγωγό. 

β) Βραβείο καλύτερης ταινίας ντοκυμανταίρ μεγάλου μήκους, που 
απονέμεται στον παραγωγό και στον σκηνοθέτη. 

γ). Βραβείο καλύτερης σκηνοθεσίας ταινίας μεγάλου μήκους, που 
απονέμεται στον σκηνοθέτη. 

6) Βραβείο καλύτερης σκηνοθεσίας πρωτοεμφανιζόμενου σκηνοθέτη, 
που απονέμεται στον σκηνοθέτη. 

ε) Βραβείο καλύτερου σεναρίου ταινίας μεγάλου μήκους, που απονέ- 
μεταί) στον σεναριογράφο. 

στ) Βραβείο καλύτερης φωτογραφίας ταινίας μεγάλου μήκους, που 
απονέμεται στον Διευθυντή φωτογραφίας. 

ζ) Βραβείο καλύτερης ερμηνείας Α' γυναικείου ρόλου ταινίας μεγά¬ 
λου μήκους, που απονέμεται στην ηθοποιό. 

η) Βραβείο καλύτερης ερμηνείας Α’ ανδρικού ρόλου ταινίας μεγάλου 
μήκους, που απονέμεται στον ηθοποιό. 

θ) Ειδικά βραβεία στη διάθεση της Επιτροπής που απονέμονται κατά 
την απόλυτη κρίση της για εξαιρετικές επιτεύξεις στους τομείς: μουσική, 
σκηνογραφία, ενδυματολογία, μοντάζ, ηχοληψία, δεύτερου ρόλου, μα¬ 
κιγιάζ, ειδικών εφφέ κ.λπ. 

ια) Πρώτο βραβείο ταινίας μικρού μήκους που απονέμεται στον πα¬ 
ραγωγό και στον σκηνοθέτη. 

ιβ) Ένα ή περισσότερα δεύτερα βραβεία ταινιών μικρού μήκους που 
απονέμεται στον παραγωγό και τον σκηνοθέτη. 

2. Με απόφαση της Γραμματείας καθορίζεται το περιεχόμενο και ο 
τύπος του διπλώματος ή μεταλλίου κ.λπ., που συνοδεύει κάθε βρά¬ 
βευση. 

Άρθρο 8 

Αρμόδιος για την επίλυση κάθε ζητήματος σχετικού με την εφαρμογή 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5783 


του Κανονισμού και των κειμένων διατάξεων είναι ο γραμματέας του 
ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ. 

Άρθρο 9 

Κατά τη διάρκεια τουΦΕΣΤΙΒΑΛ λειτουργεί ΑΝΟΙΧΤΗ ΟΘΟΝΗ 
με την ευθύνη της Οργανωτικής Επιτροπής του ΦΕΣΤΙΒΑΛ, όπου 
μπορεί κάθε παραγωγός ή σκηνοθέτης να προβάλει την ταινία του. Για 
τις ταινίες αυτές ισχύει η παρ. 3 του άρθρου 4 του κανονισμού αυτού. 

Άρθρο 10 

Η Γραμματεία του ΦΕΣΤΙΒΑΛ καθορίζει και καταβάλλει σε βάρος 
των πιστώσεων του προϋπολογισμού του ΦΕΣΤΙΒΑΛ κατ’ αποκοπήν 
αποζημίωση και τυχόν δαπάνες ταξιδιού στέγης ή έξοδα παραστάσεως 
στα μέλη της Οργανωτικής, της Προκριματικής και Κριτικής Επιτρο¬ 
πής, καθώς και στους γραμματείς - πρακτικογράφους των εν λόγω Επι¬ 
τροπών. 

Άρθρο 11 

Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ βαρύνεται 
με τα έξοδα μεταφοράς και ασφαλίσεως των ταινιών τόσο κατά την απο¬ 
στολή όσο και κατά την επιστροφή τους, καθώς και με τα έξοδα αποθη- 
κέύσεως και ασφαλίσεως των ταινιών στην έδρα του. 

Το ΦΕΣΤΙΒΑΛ είναι υπεύθυνο για τη φύλαξη των τανιών και του 
υπόλοιπου κινηματογραφικού υλικού μέχρις ότου επιστραφούν στον δι¬ 
καιούχο παραγωγό. 

Κάθε προηγούμενη απόφαση περί κανονισμού λειτουργίας ΦΕΣΤΙ¬ 
ΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

-♦- 

Αριθ. 2324.9/1/91 (7) 

Κύρωση Συλλογικής Σύμβασης Εργασίας και αμοιβών πληρωμάτων 
Ακτοπλοϊκών Φορτηγών Πλοίων Μ/δ, Π/Κ και Ι/Φ μέχρι 500 κοχ. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη Ναυτική Εργασία», όπως έχει τροποποιηθεί και 
ισχύει σήμερα. 

2. Το αριθ. 35/1405/25.7.91 κοινό έγγραφο της Πανελληνίου 
Ένώσεως Πλοιοκτητών Α/Κ - Φ/Γ πλοίων και της Πανελληνίου Ναυ¬ 
τικής Ομοσπονδίας, με το οποίο υποβλήθηκε για κύρωση η από 
25.7.1991 Συλλογική Σύμβαση Εργασίας και αμοιβών πληρωμάτων 
των Ακτοπλοϊκών Φορτηγών Πλοίων Μ/δ, Π/Κ και Ι/Φ μέχρι 500 
κοχ, αποφασίζουμε: 

1. Την κύρωση της Συλλογικής Συμβάσεως Εργασίας και αμοιβών 
πληρωμάτων των Ακτοπλοϊκών Φορτηγών Πλοίων Μ/δ, Π/Κ και 
Ι/Φ μέχρι 500 κοχ, πλην του άρθρου 13, το κείμενο της οποίας υπο¬ 
γράφηκε την 25.7.1991 από τους νόμιμους εκπροσώπους: α) της Πα¬ 
νελληνίου Ενώσεως Πλοιοκτητών Ακτοπλοϊκών Φορτηγών Πλοίων μέ¬ 
χρι 500 κοχ, και β) της Πανελληνίου Ναυτικής Ομοσπονδίας, και των 
κλαδικών οργανώσεων της δυνάμεώς της, οι οποίες αναφέρονται στο 
προοίμιο της παραπάνω Συλλογικής Συμβάσεως. 

2. Η ισχύς της Συλλογικής Συμβάσεως, η οποία κυρώνεται με την 
απόφαση αυτή αρχίζει από την 1η Ιανουάριου 1991 και λήγει στις 31 
Δεκεμβρίου 1991. 

Η απόφαση αυτή και το κείμενο της Συλλογικής Συμβάσεως, την 
οποία κυρώνει, να δημοσιευθούν στην Εφημερίδα της Κυβερνήσεως. 

Πειραιάς, 1 Αυγούστου 1991 

, Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ 

Περί των όρων εργασίας και αμοιβής των πληρωμάτων των Ακτοπλοϊ¬ 
κών.Φορτηγών Πλοίων Μ/δ, Π/Κ και Ι/Φ μέχρι 500 κοχ. 

Εν Πειραιεί σήμερον την 25η Ιουλίου 1991 οι υπογεγραμμένοι αφε¬ 
νός Βασίλειος Παπουτσόγλου, Πρόεδρος της Επαγγελματικής Οργά¬ 
νωσης που εδρεύει στον Περαιά, με την επωνυμία «ΠΑΝΕΛΛΗΝΙΟΣ 
ΕΝΩΣΙΣ ΠΛΟΙΟΚΤΗΤΩΝ ΑΚΤΟΠΛΟΪΚΩΝ ΦΟΡΤΗΓΩΝ 
ΠΛΟΙΩΝ» μέχρι 500 κ.ο.χ., νομίμους προς τούτο εξουσιοδοτημένος 
και αφετέρου: 1) Ο Μιχάλης Ζενζεφύλλης, Γενικός Γραμματέας της 
Πανελλήνιας Ναυτικής Ομοσπονδίας (Π.Ν.Ο.), νομίμως εξουσιοδοτη¬ 
μένος προς τούτο, 2) Γιάννης Χαλάς, Πρόεδρος της Π.Ε. Πλοιάρχων 
Ε.Ν., 3) Θανάσης Σταματόπουλος, Πρόεδρος της Π.Ε. Μηχανικών 
Ε.Ν., 4) Κυριάκος Μπίλιας, Πρόεδρος της Π.Ε. Μηχανικών (Μ.Ε.Κ.) 
Ε.Ν., 5) Στάθης Λούρμπας, Πρόεδρος της Π.Ε. Πρ/κων Πλοιάρχων 
Ε.Ν., 6) Παναγιώτης Τζωρτζάτος, Πρόεδρος της Π.Ε. Προσωπικού 
Μηχανής ο «ΣΤΕΦΕΝΣΩΝ», 7) Χρήστος Τόμπρος, Πρόεδρος της Π.Ε. 
Ναυτών Μ/δ, Π/Κ Γ/Β, νομίμως εξουσιοδοτημένοι προς τούτο, συμ¬ 
φωνήσαμε, συναπεδέχθημεν και υπογράψαμε την παρούσα Συλλογική 
Σύμβαση Εργασίας των Πληρωμάτων των Ακτοπλοϊκών Φορτηγών 
Πλοίων Μ/δ, Π/Κ και Ι/Φ μέχρι 500 κ.ο.χ. ανεξαρτήτως ϋ.Ψ. 

Το μισθολόγιο και οι λοιποί όροι αμοιβής που προβλέπονται από την 
προηγούμενη Συλλογική Σύμβαση Εργασίας της 5.3.1990 καθορίζο¬ 
νται με την παρούσα Σ.Σ.Ε. από 1.1.1991, ως ακολούθως: 

Άρθρο 1 

Μισθός Ενέργειας 

1. Πληρώματα Μ/δ: 

Ο βασικός μισθός των πληρωμάτων Φορτηγών Ακτοπλοϊκών 
Πλοίων (Μ/δ) ολικής χωρητικότητας μέχρι 500 κοχ οινεξαρτήτως 
Ό.Ψ. για πλόες μεταξύ των Ελληνικών λιμένων αυξάνεται κατά ποσο¬ 
στό 15% και ορίζεται αναδρομικούς από 1ης Ιανουάριου 1991 σε δραχ¬ 
μές κατά μήνα ως κατωτέρω: 

ΒΑΘΜΟΙ - ΕΙΔΙΚΟΤΗΤΕΣ 


Α' Προσωπικόν Καταστρώματος: Δραχμές 

1) Πλοίαρχος πλοίου 251-500 κοχ 132.455 

2) Υποπλοίαρχος πλοίου 251-500 κοχ 109.390 

3) Υποπλοίαρχος (πτυχίου Κυβ. Α') 251-500 κοχ 107.355 

4) Κυβερνήτης πλοίου μέχρι 250 κοχ 107.355 

5) Ναύκληρος . 82.755 

6) Ναύτης _ 81.870 

7) Ναυτόπαις Από 1.1 - 30.6.1991 74.120 

8) Ναυτόπαις Από 1.7 - 31.12.1991 78.270 

Β' Προσωπικόν Μηχανής: 

1) Α' Μηχανικός (Δίπλωμα Αξ/κού) 132.070 

2) Β' Μηχανικός 109.250 

3) Β' Μηχανικός (Πτυχ. Μηχανοδηγού Α’) 107.355 

4) Μηχανοδηγός Α' ή Β' υπόλογος Μηχανής 

μέχρι 300 ΒΗΡ 107.355 

5) Χειριστής Μηχαινής από 1.1 - 30.6.1991 75.900 

6) Χειριστής Μηχανής από 1.7 - 31.12.1991 78.270 

7) Δόκιμος Μηχανικός από 1.1 - 30.6.1991 74.120 

8) Δόκιμος Μηχανικός από 1.7 - 31.12.1991 78.270 

9) Μαθητευόμενος Μηχανής από 1.1 - 30.6.1991 74.120 

10) Μαθητευόμενος Μηχανής από 1.7 - 31.12.1991 78.270 


2. Πληρώματα Π/Κ και Ι/Φ: 

Ο βασικός μισθός των πληρωμάτων των Ακτοπλοϊκών Φορτηγών 
Πλοίων Ξύλινων ή Σιδηρών (Π/Κ - Ι/Φ) μέχρι 500 κοχ δια πλόας με¬ 
ταξύ των Ελληνικών Λιμένων αυξάνεται κατά ποσοστό 15% και ορίζε¬ 
ται αναδρομικώς από 1ης Ιανουάριου 1991 κατά μήνα σε δρχ., ως κα¬ 
τωτέρω: 


Α' Προσωπικόν Καταστρώματος: Δραχμές 

1) Κυβερνήτης πλοίου 151-500 κοχ 118.780 

2) Κυβερνήτης πλοίου 81-151 κοχ 97.775 

3) Κυβερνήτης πλοίου 25-80 κοχ 97.045 

4) Κυβερνήτης πλοίου 25 κοχ 83.675 

5) Ναύκληρος από 1.1 - 30.6.1991 74.750 

6) Ναύκληρος από 1.7 - 31.12.1991 78.270 

7) Ναύτης 1.1 - 30.6.1991 74.120 

8) Ναύτης 1.7 - 31.12.1991 78.270 

Β' Προσωπικό Μηχανής: 

1) Μηχανικός ΜΕΚ ως πρώτος 118.500 

2) Μηχανικός ΜΕΚ ως δεύτερος 94.185 

3) Μηχανοδηγός Α' ή Β' τάξεως 85.180 

4) Χειριστής κάτοχος πτυχίου από 1.1 - 30.6.1991 74.750 

5) Χειριστής κάτοχος πτυχίου από 1.7 - 31.12.1991 78.270 

6) Καθαριστής από 1.1 - 30.6.1991 74.120 

7) Καθαριστής από 1.7 - 31.12.1991 78.270 


3. Ο μηνιαίος μισθός των ναυτικών που υπηρετούν στα πλοία για τα 
οποία η παρούσα Σύμβαση και τα οποία εκτελούν πλόες μεταξύ λιμένων 
εσωτερικού και εξωτερικού ή μεταξύ λιμένων εξωτερικού αποκλειστικά, 
καθορίζεται με ιδιαίτερη συμφωνία που καταρτίζεται εγγράφως προ του 
απόπλου του πλοίου από Ελληνικό λιμάνι, μεταξύ του πλοιάρχου ή άλ¬ 
λου εκπροσώπου του Πλοιοκτήτου και του ναυτικού ή της οικείας 
Επαγγελματικής Οργάνωσης των ναυτικών. 

4. Στις περιπτώσεις όπου τα πλοία επεκτείνουν τούς πλόες τους εκτά¬ 
κτως και προς λιμάνια του εξωτερικού καταβάλλεται αυξημένο μισθο¬ 
λόγιο κατά 15% του ως άνω αναφερομένου. 

5. Στα μέλη του πληρώματος καταστρώματος που ασχολούνται με 
τον καθαρισμό των κυτών, καταβάλλεται αμοιβή εκ δραχμών δύο χι¬ 
λιάδων οκτακόσιων ενενήντα (2.890) για κάθε κύτος. 

Άρθρο 2 

Μισθός Ασθένειας. 


ημερών αργίας. 

2. Η απασχόληση του πληρώματος, πέραν των ως άνω ρητώς καθο- 
ριζομένων ημερών και ωρών, θα αμοίβεται υπερωριακά, εκάστης ώρας 
υπολογιζομένης ίσης προς το ένα εκατοστό εβδομηκοστό δεύτερο (1/ 
172ο) του μηνιαίου μισθού έκαστου ναυτικού. 

3. Κατά τις ημέρες αυτές των αργιών καθώς και κατά τις αργίες, 
όπως αυτές ορίζονται στο άρθρο 9 της παρούσας, όταν το πλήρωμα ερ¬ 
γάζεται αμείβεται υπερωριακά, εκάστης ώρας υπολογιζομένης ίσης 
προς το 1/172ο του μηνιαίου μισθού, προσαυξημένου κατά ποσοστό 
25%. 

4. Με βάση την ως άνω παράγρ. 2, καταχωρούνται παρακάτω πίνα¬ 
κες υπερωριακής αμοιβής. 


ΠΙΝΑΚΕΣ ΥΠΕΡΩΡΙΑΚΗΣ ΑΜΟΙΒΗΣ 


I. ΠΛΗΡΩΜΑΤΩΝ Μ/5 

Α' Προσωπικό Καταστρώματος: 

< Βασικός Μισθός 

Ωρομίσθιο 
Απλό +25% 

1. Κυβερνήτης πλοίου 151-500 κοχ 

132.455 

770 

963 

2. Υποπλοίαρχος πλοίου 252-500 κοχ 

109.390 

636 

795 

3. Υποπλοίαρχος (πτυχ.Κυβ.Α”) 251-500 χοχ 

107.355 

624 

750 

4. Κυβερνήτης πλοίου 151-500 κοχ 

107.355 

624 

780 

5. Κυβερνήτης πλοίου μέχρι 150 κοχ 

95.435 

555 

694 

6. Ναύκληρος 

82.755 

481 

601 

7. Ναύτης 

81.870 

476 

595 

8. Ναυτόπαις από 1.1 - 30.6.1991 

74.120 

431 

539 

9. Ναυτόπαις από 1.7 - 31.12.1991 

78.270 

455 

569 


1. Ο μισθός ασθένειας των ναυτικών στην περίπτωση που νοσηλεύο¬ 
νται εκτός του πλοίου, στην ξηρά, καθορίζεται ίσος με το μισθό ενέρ¬ 
γειας του άρθρου 1 της παρούσας σύμβασης. 

2. Σε περίπτωση νοσηλείας εκτός νοσοκομείου ή κλινικής, πλέον του 
μισθού ενεργείας της προηγουμένης παραγράφου, καταβάλλεται στο 
ναυτικό και το ημερήσιο αντίτιμο της τροφής, όπως τούτο καθορίζεται 
στο άρθρο 5 της παρούσας σύμβασης. 

3. Σε περίπτωση νοσηλείας εντός νοσοκομείου ή κλινικής, οι αξιωμα¬ 
τικοί νοσηλεύονται στην Α' θέση και τα πληρώματα στην Βα' θέση. 

Άρθρο 3 
Επιδόματα. 

1. Στους ναυτικούς που υπηρετούν σε πλοία για τα οποία η παρούσα 
σύμβαση, που μεταφέρουν εύφλεκτες ή εκρηκτικές ύλες ή σε δεξαμενό¬ 
πλοια Μ/Τ που-μεταφέρουν εύφλεκτες ύλες και πλοία Μ/8 ψυγεία 
(εξαιρουμένων των αλιευτικών), καθώς και σε πλοία που μεταφέρουν 
υγραέρια, καταβάλλεται επιπλέον του εις το άρθρο 1 μισθού και ιδιαί¬ 
τερο επίδομα, που ανέρχεται σε ποσοστό σαράντα τοις εκατό (40%) του 
μισθού. 

Το ανωτέρω επίδομα δεν καταβάλλεται προκειμένου για φορτία 
εκρηκτικών υλών ποσότητος μέχρι ενός τόννου. Προκειμένου για πλοία 
που πραγματοποιούν μεταφορές ευφλέκτων υλών εντός περιοχών λιμέ¬ 
νων και γύρω από αυτούς για ανεφοδιασμό των πλοίων, το επίδομα 
αυτό καθορίζεται σε ποσοστό 20% επί του βασικού μισθού. 

2. Στις παρακάτω ειδικότητες καταβάλλονται τα εξής επιδόματα: 

α) Στον Πλοίαρχο ή Κυβερνήτη, επίδομα διακυβέρνησης εκ δρχ. 

οκτώ χιλιάδων τριακοσίων τριάντα (8.330) το μήνα. 

β) Στο Μηχανικό - Μηχανοδηγό, τεχνικό επίδομα εκ δραχμών οκτώ 
χιλιάδων τριακοσίων τριάντα (8.330) το μήνα. 

γ) Στο Χειριστή μηχανής ειδικό επίδομα εκ δραχμών έξι χιλιάδων 
τριάντα (6.030) το μήνα. 

δ) Στο Ναύκληρο ειδικό επίδομα εκ δραχμών δύο χιλιάδων τριακο- 
σίων (2.300) το μήνα. 

3. Σε όλα τα πληρώματα των πλοίων που αφορά η παρούσα Σύμ¬ 
βαση καταβάλλεται ειδικό μηνιαίο επίδομα βαρειάς και ανθυγιεινής ερ- 
γασίοις εκ δρχ. χιλίων τριακοσίων είκοσι πέντε (1.325). 


Ώρες εργασίας. 

1. Οι ώρες εργασίας των μελών του πληρώματος, περιλαμβανομέ- 
νων του Πλοιάρχου και του Α' Μηχανικού, καθορίζονται σε σαράντα 
(40) την εβδομάδα, δηλαδή (8) ώρες την ημέρα από Δευτέρας μέχρι και 
της Παρασκευής, του Σαββάτου και της Κυριακής θεωρουμένων ως 


Β' Προσωπικό Μηχανής: Ωρομίσθιο 

Βασικός Μισθός Απλό +25% 


1. Πρώτος Μηχ/χός (δίπλ. Αξχού) 

132.070 

768 

960 

2. Δεύτερος Μηχανυιός 

109.250 

635 

794 

3. Δεύτερος Μηχ/χός 




(πτυχ. Μηχ/γού Α’) 

107.355 

624 

780 

4. Μηχ/γός Α' ή Β' υπόλογος μηχανής 




μέχρι 300 ΒΗΡ 

107.355 

624 

780 

5. Χειριστής Μηχανής από 1.1 - 30.6.1991 

75.900 

441 

551 

6. Χειριστής Μηχανής από 1.7 - 31.12.1991 

78.270 

455 

569 

7. Δόκιμος Μηχ/χός από 1.1 - 30.6.1991 

74.120 

431 

539 

8. Δόκιμος Μηχ/χός από 1.7 - 31.12.1991 

78.270 

455 

569 

9. Μαθητ. Μηχανής από 1.1 - 30.6.1991 

74.120 

431 

539 

10. » Μηχανής από 1.7 - 31.12.1991 

78.270 

455 

569 


II. ΠΛΗΡΩΜΑΤΩΝ Π/Κ ΚΑΙ Ι/Φ 


Α' Προσωπικόν Καταστρώματος: Ωρομίσθιο 

Βασικός Μισθός Απλό +25% 


1. Κυβερνήτης πλοίου 151-500 χοχ - 

118.780 

691 

864 

2. Κυβερνήτης πλοίου 81-151 κοχ 

97.775 

568 

710 

3. Κυβερνήτης πλοίου 25-80 κοχ 

97.775 

564 

705 

4. Κυβερνήτης πλοίου μέχρι 25 κοχ 

83.675 

486 

608 

5. Ναύκληρος από 1.1 - 30.6.1991 

74.750 

435 

544 

6. Ναύκληρος από 1.7 - 31.12.1991 

78.270 

455 

569 

7. Ναύτης από 1.1 - 30.6.1991 

74.120 

431 

539 

8. Ναύτης από 1.7 - 31.12.1991 

78.270 

455 

569 

9. Ναυτόπαις από 1.1 - 30.6.1991 

74.120 

431 

539 

10. Ναυτόπαις από 1.7 - 31.12.1991 

78.270 

455 

569 

Β' Προσωπικό Μηχανής: 

Βασικός Μισθός 

Ωρομίσθιο 
Απλό +25% 

1. Μηχανικός ΜΕΚ ως πρώτος 

118.500 

689 

861 

2. Μηχανικός ΜΕΚ ως δεύτερος 

94.185 

548 

685 

3. Μηχανοδηγός Α' ή Β' τάξεως 

85.180 

495 

619 

4. Χειριστής κάτοχος πτυχίου 
από 1.1 - 30.6.1991 

74.750 

435 

544 

5. Χειριστής κάτοχος πτυχίου 
από 1.7 -31.12.1991 

78.270 ' 

455 

569 

6. Καθαριστής από 1.1 - 30.6.1991 

74.120 

431 

539 

7. Καθαριστής από 1.7 - 3Γ.12.1991 

78.270 

455 

569 


4. Στα πληρώματα των πλοίων τα οποία εκτελο.ύν δρομολογιακή 
γραμμή, λόγω της υποχρεωτικής απασχολήσεως αυτών πέραν του συ¬ 
νήθους οκταώρου, καταβάλλεται στον καθένα για την υπερωριακή αυτή 
απασχόληση κατ’ αποκοπή αμοιβή δραχμών δεκατεσσάρων χιλιάδων 
επτακοσίων εβδομήντα (14.770) δραχμών κατά μήνα και με την προϋ- 

πόθεση ότι η υπερωριακή αυτή απασχόληση δεν θα υπερβαίνει τις τέσ¬ 
σερις (4) ώρες ημερησίως. 

Άρθρο 5 
Τροφοδοσία. 

1. Το ημερήσιο αντίτιμο τροφής για κάθε ναυτικό που υπηρετεί στα 
πλοία για τα οποία η παρούσα σύμβαση ορίζεται σε χίλιες πενήντα 
(1.050) δραχμές. 

2. Σε κάθε πλοίο συγκροτείται, με μέριμνα του Πλοιάρχου ή του Κυ¬ 
βερνήτη, διμελής επιτροπή (ενός μέλους από το προσωπικό καταστρώ¬ 
ματος και ενός μέλους από το προσωπικό μηχανής) η οποία, εναλλασ¬ 
σόμενη καθ’ εβδομάδα, θα διαχειρίζεται το αντίτιμο τροφής και θα επι¬ 
μελείται για την προμήθεια των απαραίτητων τροφίμων για την παρα¬ 
σκευή συσσιτίου, στο οποίο μετέχουν υποχρεωτικά όλα τα μέλη του πλη¬ 
ρώματος του πλοίου συμπεριλαμβανομένου και του πλοιάρχου, κανείς 
δε άλλος εκτός από αυτούς δεν μπορεί να συμμετέχει, εκτός εάν για τη 
συμμετοχή του στο συσσίτιο του πληρώματος καταβάλλεται το κανονικό 
αντίτιμο τροφοδοσίας. 

3. Στις περιπτώσεις όπου τα πλοία για τα οποία η παρούσα Σύμβαση 
εκτελούν πλόες εξωτερικού, λειτουργεί συσσίτιο από τα ίδια, ως και 
στην Ελλάδα είδη τροφίμων και ποσοτήτων αυτών, ανεξαρτήτως του 
κόστους των τροφίμων τούτων στο εξωτερικό. 

4. Επιτροπή πρέπει να τηρεί βιβλίο τροφοδοσίας εις το οποίο αναγρά¬ 
φεται κάθε ημέρα το είδος και η αξία των προμηθευομένων τροφίμων 
και των απαραίτητων υλικών για τη λειτουργία του συσσιτίου. 

Το βιβλίο τροφοδοσίας υπογράφεται από τα μέλη της επιτροπής και 
θεωρείται καθημερινά από τον Πλοίαρχο ή τον Κυβερνήτη, ο οποίος 
ασκεί εποπτεία επί της διαχειρίσεως του αντιτίμου τροφοδοσίας. 

Ο Πλοίαρχος ή Κυβερνήτης καταβάλλει στην Επιτροπή το αντίτιμο 
της τροφής προκαταβολικά κάθε δύο ημέρες όταν το πλοίο ευρίσκεται 
στο λιμάνι για όλες δε τις ημέρες του πλου συμπεριλαμβανομένης και 
της προβλεπομένης επιβράδυνσης αυτού. 

5. Επιστροφή στους ναυτικούς τυχόν περισσεύματος σε μετρητά από 
το αντίτιμο τροφοδοσίας απαγορεύεται. Τούτο πρέπει να διατίθεται για 
τη βελτίωση του συσσιτίου. 

Το πλοίο υποχρεούται όπως διαθέτει τα απαραίτητα μαγειρικά σκεύη 
φαγητού ως και τα είδη εστιάσεως του πληρώματος. Πρέπει επίσης να 
διατίθενται από το πλοίο η απαιτούμενη καύσιμη ύλη για το συσσίτιο και 
το αναγκαίο νερό. 

Άρθρο 6 

Δώρα Χριστουγέννων και Πάσχα. 

Στα πληρώματα των πλοίων για τα οποία η παρούσα σύμβαση κατα¬ 
βάλλεται ως δώρο ο μισθός ενός μηνός με την ευκαιρία των εορτών Χρι¬ 
στουγέννων και Νέου Έτους και δεκαπέντε (15) ημερών με την ευκαι¬ 
ρία των εορτών του Πάσχα. 

Το δώρο υπολογίζεται επί των πράγματι καταβαλλομένων αποδο¬ 
χών, ήτοι βασικού μισθού και επιδομάτων. 

Ο χρόνος καταβολής των δώρων αυτών ως και οι προϋποθέσεις χο- 
ρηγήσεώς των ορίζονται εκάστοτε με απόφαση του Υπουργού Εμπορι¬ 
κής Ναυτιλίας. 

Άρθρον 7 
Άδειες 

1. Ο ναυτικός δικαιούται σε άδεια που ορίζεται σε πενήντα μια (51) 
ημέρες το χρόνο ή σε 4.25 ημέρες το μήνα, για δε τις τυχόν ημέρες αντί¬ 
στοιχο κλάσμα του μήνα. 

2. Κατά τις ημέρες της αδείας του ο ναυτικός δικαιούται του αναλο- 
γούντος σε αυτές μισθού ενεργείας, όπως ούτος καθορίζεται στον άρθρον 
1 καθώς και του αντιτίμου τροφής, όπως τούτο καθορίζεται στο άρθρο 5 
παρ. 1 της παρούσης. 

3. Το ημερομίσθιο για τον υπολογισμό της άδειας, των δώρων εορ¬ 
τών καθώς και για κάθε άλλη περίπτωση που προβλέπεται από την πα¬ 
ρούσα Σύμβαση, καθορίζεται στο 1/22 του βασικού μισθού. 

Άρθρον 8 
Επίδομα Άδειες 

Το επίδομα αδείας καταργήθηκε και ενσωματώθηκε στην άδεια. 


Άρθρον 9 
Ημέρες Αργίας 

Οι παρακάτω κατανομαζόμενες εορτές θεωρούνται ημέρες αργίας. 
Εργασίες που εκτελούνται κατά τις αργίες αυτές, στο ταξίδι και στο λι¬ 
μάνι, αμοίβονται υπερωριακώς, ως η παράγραφος 3 του άρθρου 4 κα¬ 
θορίζει. 

1. Η 1η του έτους. 

2. Η εορτή των Θεοφανείων. 

3. Η Καθαρή Δευτέρα. 

4. Η 25η Μαρτίου. 

5. Η Μεγάλη Παρασκευή. 

6. Η Δευτέρα του Πάσχα. 

7. Η ημέρα του Αγίου Γεωργίου. 

8. Η 1η Μαΐου. 

9. Η ημέρα της Αναλήψεως. 

10. Η 15η Αυγούστου. 

11. Η 14η Σεπτεμβρίου. 

12. Η 28η Οκτωβρίου. 

13. Η ημέρα του Αγίου Νικολάου. 

14. Η ημέρα των Χριστουγέννων. 

15. Η Δευτέρα ημέρα των Χριστουγέννων. 

16. Οι αναγνωρισμένες σαν ημέρες αργίας τοπικές εορτές στους Ελ¬ 
ληνικούς λιμένες εφόσον το πλοίο ευρίσκεται στο λιμάνι. 

Άρθρον 10 
Εξόφλιση αποδοχών 

Η εξόφλιση του μισθού και των πάσης φύσεως αποδοχών των ναυτι¬ 
κών γίνεται στο τέλος κάθε ημερολογιακού μηνός. 

Κατά την εξόφληση των αποδοχών χορηγείται στο ναυτικό αντίγρα¬ 
φου του λογαριασμού μισθοδοσίας του. 

Το ημερομίσθιο για τον υπολογισμό της άδειας και για κάθε άλλη πε¬ 
ρίπτωση που προβλέπεται από τη παρούσα Σύμβαση καθορίζεται στο 
1/22 του βασικού μισθού. 

Για την παρακολούθηση και τον έλεγχο της υπερωριακής απασχόλη¬ 
σης του πληρώματος τηρείται επιμελώς το υπό του άρθρου 157 του Κα¬ 
νονισμού Εσωτερικής Υπηρεσίας πλοίων προβλεπόμενων βιβλίο υπε¬ 
ρωριών και προσθέτων αμοιβών. Εις το βιβλίον αυτό καταχωρούνται 
υπό, του Πλοιάρχου ή Κυβερνήτου για το πλήρωμα καταστρώματος 
και του υπευθύνου Μηχανικού για το, πλήρωμα μηχανής οι πραγματο¬ 
ποιούμενες υπερωρίες οι οποίες υπογράφονται από τον ναυτικό και τον 
αρμόδιο που διέταξε την υπερωριακή απασχόληση και θεωρούνται από 
τον Πλοίαρχο. 

Άρθρον 11 
Επικουρική Ασφάλιση 

Οι πλοιοκτήτες τους οποίους αφορά η σύμβαση αυτή καταβάλλουν 
ποσοστό 2% που δεν μπορεί ν’ αυξηθεί παραπέρα σύμφωνα με το άρθρο 
28 του Νόμου 1220/81, το οποίον εισπράτεται από το Ν.Α.Τ., με 
σκοπό την παροχήν στους ναυτικούς επικουρικής ασφάλισης. 

Το ανωτέρω ποσοστόν μαζί με το εκ δύο τοις εκατόν ( 2 %) ποσοστόν 
συμμετοχής του ναυτικού υπολογίζεται επί των υποκειμένων εις εισφο¬ 
ράν υπέρ Ν.Α.Τ. αποδοχών των ναυτικών. 

Άρθρον 12 

Οικογενειακά Επιδόματα 

Οι πλοιοκτήτες τους οποίους αφορά η σύμβαση αυτή καταβάλλουν 
ποσοστό 2%, που δεν μπορεί ν’ αυξηθεί παραπέρα, σύμφωνα με το άρ¬ 
θρο 25 του Νόμου 1085/1980 το οποίον εισπράτεται από το Ν.Α.Τ., 
με σκοπό τη χορήγηση οικογενειακών επιδομάτων στους Έλληνες ναυ¬ 
τικούς. 

Το ως άνω ποσοστόν μαζί με το εξ ενός τοις εκατό (1%) ποσοστό 
συμμετοχής του ναυτικού υπολογίζεται επί των αποδοχών των ναυτι¬ 
κών που υπόκεινται σε εισφορά υπέρ του Ν.Α.Τ. 

Άρθρο 13 
Ναυτολόγηση 

Οι· πλοιοκτήτες αναλαμβάνουν την υποχρέωση να επιλέγουν τα πλη¬ 
ρώματα των πλοίων τους κατ’ απόλυτον εκλογήν τους από τα τακτικά 

μέλη των συμβαλλόμενων Ναυτεργατικών Οργανώσεων, οι δε συμβαλ¬ 
λόμενες Οργανώσεις να υποδεικνύουν πληρώματα για τα πλοία των 
οποίων οι πλοιοκτήτες ανήκουν στην δύναμη των μελών της συμβαλλό¬ 
μενης Ενώσεως Ακτοπλοϊκών Φορτηγών Πλοίων. 

Άρθρο 14 

Ασφάλιση κατά των ατυχημάτων 

Τα πληρώματα των πλοίων στα οποία αναφέρεται η παρούσα Συλλο¬ 
γική Σύμβαση ασφαλίζονται υποχρεωτικά μερίμνη και δαπάνάις του 
πλοιοκτήτη, κατά παντός ατυχήματος που ήθελε λάβει χώρα κατά την 
διάρκεια της επί των πλοίων αυτών υπηρεσίας των και συνεχεία ταύτης. 

Άρθρο 15 

Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων Ασφαλίσεως 
και Πρσνοίας (ΝΑΤ - ΤΠΚΠΕΝ - ΚΕΑΝ - ΕΛΟΕΝ χ.λπ.), ως και Δη¬ 
μοσίου που βαρύνουν τους Ναυτικούς, εκπίπτονται από τις αποδοχές 
τους. 

Άρθρο 16 
Επίλυση Διαφορών 

Κάθε αμφισβήτηση η διαφορά κατά την εφαρμογή και ερμηνεία των 
όρων της παρούσης Συλλογικής Σύμβασης θα επιλύεται διαιτητικά από 
Επιτροπή, που αποτελείται από πέντε μέλη δηλαδή ανά δύο από τις 
συμβαλλόμενες Οργανώσεις και ενός από τη Διεύθυνση Ναυτικής Ερ¬ 
γασίας του Υπουργείου Εμπορικής Ναυτιλίας, ως Προέδρου. 

Άρθρο 17 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του ναυτικού επαγγέλματος ως βα- 
ρέως και ανθυγιεινού, από την προϋπόθεση ότι ο χαρακτηρισμός αυτός 
δεν θα έχει ουδεμίαν οικονομικήν επιβάρυνση για την εργοδοσία. 

Άρθρο 18 

Συγκρότηση Επιτροπής 

Συμφωνείταιη συγκρότηση Επιτροπής από τα δύο μέρη η οποία μέσα 
στο συντομώτερο δυνατόν χρόνο θέλει προβεί στη σύνταξη σχεδίου Κα¬ 
νονισμού εσωτερικής υπηρεσίας των πλοίων περί ων προβλέπει η πα¬ 
ρούσα Σύμβασις και στην υποβολή τούτου εις το Υ.Ε.Ν. προς έγκρισιν 
καθώς και στην διατύπωση προτάσεων επί του τρόπου λειτουργικότη¬ 
τας της συνθέσεως των πληρωμάτων. 


Άρθρο 19 
Ναυτική Εκπαίδευση 

Μέσα στα γενικότερα πλαίσια αναμόρφωσης του θεσμού της ναυτικής 
Εκπαίδευσης, συμφωνείται η δημιουργία από την Πολιτεία Σχολής Κα¬ 
τωτέρων Πληρωμάτων Ε.Ν. 

Άρθρο 20 

Σύσταση Ιδρύματος προβληματικών παιδιών ναυτικών 

Συμφωνείται η σύσταση Ιδρύματος προβληματικών παιδιών των 
ναυτικών, ως τούτο περιλαμβάνεται στο’άρθρο 22 της Σ.Σ.Ε. των Ε/Γ- 
Α/Κ πλοίων, 

Άρθρο 21 

Ισχύς - Καταγγελία της Σύμβασης 

1. Η συλλογική αυτή Σύμβαση ισχύει αναδρομικά από της 1ης Ια¬ 
νουάριου 1991 και λήγει την 31ην Δεκεμβρίου 1991. 

2. Δύο μήνες πριν από τη λήξη της η Συλλογική αυτή Σύμβαση μπο¬ 
ρεί να καταγγελθεί από τον καθένα των συμβαλλόμενων μερών, παρα¬ 
μένει όμως σε ισχύ μέχρι της λήξεως της δηλαδή μέχρι της 
31.12.1991. 

Η παρούσα σύμβαση συντάχθηκε σε τρία αντίτυπα, έλαβαν δε από 
ένα αντίτυπο τα συμβαλλόμενα μέρη και το τρίτον θέλει κατατεθεί στο 
Υπουργείο Εμπορικής Ναυτιλίας, Διεύθυνση Ναυτικής Εργασίας για 
επικύρωση. 

Οι Συμβαλλόμενοι 

Για την Π.Ε.Π.Α.Φ.Π. Για την Π,Ν.Ο. 

0 Πρόεδρος 0 Γενικός Γραμματέας 

Β. ΠΑΠΟΥΓΣΟΓΛΟΪ ΜΚΑΜΗΣ ΖΕΝΖΕΦΥΛΛΗΣ 

Για τις Ναυτεργαπχες Οργανώσεις 

Για την Π.Ε. Πλοιάρχων Ε.Ν. Για την Π.Ε. Μηχανυιών Ε.Ν. 

0 Πρόεδρος 0 Πρόεδρος 

ΓΙΑΝΝΗΣ ΧΑΛΑΣ ΘΑΝΑΣΗΣ ΣΤΑΜΑΤΟΠΟΪΛΟΣ 

Για την Π.Ε. Μηχανυιών (Μ.Ε.Κ.), Για την Π.Ε. Πρακτυιών Πλοιάρχων Ε.Ν. 
0 Πρόεδρος 0 Πρόεδρος 

ΚΥΡΙΑΚΟΣ ΜΠΙΛΙΑΣ ΣΤΑΘΗΣ ΛΟΥΡΜΠΑΣ 

Για την Π.Ε. Προσωπικού Μηχανής Για την Π.Ε. Ναυτών Μ/δ Γ/Β Π/Κ 
0 Πρόεδρος 0 Πρόεδρος 

ΠΑΝΑΓΙΩΤΗΣ ΤΖΩΡΤΖΑΤΟΣ ΧΡΗΣΤΟΣ ΤΟΜΠΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


